# PROFESIONĀLĀS IEVIRZES DEJU SKOLAS ‘’BENEFICE’’ MĀCĪBU MAKSAS NOTEIKUMI

Ņemot vērā Latvijas iespējas veidot dažādas organizācijas, kuras veic sabiedrībai noderīgus pasākumus (šajā gadījumā, mūsu deju apmācības un notikumu veidošanu), sadarbībā ar profesionāļiem esam izveidojuši sociālo uzņēmumu SIA BENEFITPRO, lai nodrošinātu iespēju audzēkņiem piedalīties dažāda veida profesionālās ievirzes nodarbībās un notikumos.

Profesionālās ievirzes deju skolas “Benefice” eksistenci nodrošina, veido divas organizācijas – Biedrība BENEFITLV un SIA BENEFITPRO. Šo organizāciju pilnvērtīgu darbību nodrošina audzēkņu ikmēneša mācību maksa un/vai biedru maksa (biedriem).

**Vispārīgā informācija**

1. Izvēloties apmeklēt deju skolu ‘’Benefice’’, pilngadīgs audzēknis vai viens no vecākiem aizpilda līgumu ar SIA “BenefitPro”, reģ.nr. 43603049993, un katru mēnesi veic mācību maksu, pamatojoties uz savstarpēji noslēgtu līgumu un izrakstītu rēķinu.
2. Mācību maksa nav atkarīga no deju nodarbību apmeklējumu skaita, bet gan no mācību programmas apguves izstrādātā plāna.
3. Lai nodrošinātu pilnvērtīgu audzēkņa prasmju attīstību, audzēknim nodarbības ir jāapmeklē regulāri (informējam, ka slēpošanas tūres, Kanāriju salas, lauki u.c. lietas nav attaisnojums, lai netiktu veikta maksa vai tiktu kavēts maksājums).
4. Katru mēnesi tiek veikts viens mācību maksas maksājums par vienu audzēkni.

# Mācību maksas kārtība un apmērs

1. Mācību maksa jāveic uz SIA “BenefitPro” kontu **par tekošo mēnesi ņemot vērā rēķinā norādīto apmaksas termiņu – 15.datumu**.
2. Katra mēneša sākumā uz jūsu norādīto e-pastu tiek izsūtīts rēķins, kas jāapmaksā līgumā un šajos noteikumos noteiktajā kārtībā.
3. Mācību maksu maksā par desmit mēnešiem gadā (septembris-jūnijs, vai arī janvārī tiek nosūtīta cita informācija, ja ir deju svētku gads).
4. Pilngadīgajam audzēknim vai vecākam pienākums veikt ikgadējo Vasaras maksājumu vasaras mēnešos (jūlijs-augusts), par kura apmēru tiek nosūtīta informācija janvārī.
5. Katra nākamā mēneša 1.datumā tiek apkopota informācija par iepriekšējā mēnesī saņemtiem maksājumiem, un kavēts maksājums tiek fiksēts kā parāds.
6. Par kavētiem maksājumiem tiek maksātas soda nauda saskaņā ar savstarpēji noslēgto līgumu.
7. Ja mēneša laikā iekrīt svētku dienas vai dažādas citas brīvdienas, mācību maksa no tā nemainās, jo ļoti bieži, trenējoties koncertiem, tiek mēģināts papildus, līdz ar to maksa gada laikā tiek pilnībā atstrādāta, kā arī katrs skolotājs deju skolā “Benefice” saņem ikmēneša darba algu.
8. Ja deju skolā dejo vienas ģimenes 3 (vai vairāk) bērni un kāds no šiem bērniem dejo pirmkursā, tad pielāgojam atlaidi pirmkursa grupā dejojošam bērnam, ja grupā ir pietiekami liels dejotāju skaits.
9. Ja audzēknis kādu iemeslu dēļ neapmeklē nodarbības:
	* Savu iemeslu dēļ (izbraukumi, ceļojumi utt.) – attiecīgā maksa netiek samazināta, tā ir jāveic pilnā apmērā, jo skola un skolotāji ar šo iemaksu rēķinās un pēc audzēkņa atgriešanās nodarbībās, ar audzēkni strādā vairāk, lai sagatavotu pasākumam;
	* Audzēkņa traumas gadījumā, kad audzēknis nevar apmeklēt nodarbības (neatkarīgi no tā, vai trauma gūta nodarbību laikā vai ārpus tām) - šādā gadījumā maksa netiek samazināta;
	* Ja audzēknis ir pēkšņi saslimis un jums nav zināms slimošanas ilgums – pirmkārt, uzreiz jāinformē grupas skolotājs un/vai jāsazinās ar administratori, kā arī direktori, lai informētu par šo situāciju. Ja audzēknis nevar apmeklēt nodarbības **VISU** mēnesi un nevar vērot nodarbības malā sēžot, tad **uzrādot ārsta zīmi**, ir iespēja (sazināties un vienoties ar vadītājas vietnieci pirms kārtējā rēķina izrakstīšanas), maksāt pusi no mēneša maksas;
	* Tomēr jārēķinās, ka grupa būs virzījusies uz priekšu un audzēknim atgriežoties nodarbībās, varētu būt izmaiņas jaunajās dejās.
10. Ja esat nolēmuši pārtraukt mācības profesionālās ievirzes deju skolā “Benefice”:
	* Lūdzam informēt administratori, grupas skolotāju un direktori mēnesi pirms tam (30 dienas);
	* Veicat izstāšanās dokumentu aizpildīšanu, pārējo darbību kārtošanu, kuras norādītas iekšējās kārtības noteikumos audzēkņiem un viņa vecākiem/aizbildņiem;
	* Veicat maksājumu līdz brīdim, kamēr tiek uzrakstīts un atnests izstāšanās iesniegums (maksa netiek samazināta).

**Citi noteikumi**

# Citu komentāru gadījumā nauda tiks aizskaitīta atpakaļ kā kļūdains maksājums un tas būs jāveic no jauna. Katra šāda maksājuma gadījumā mēs zaudējam līdzekļus par bankas pakalpojumiem, kā arī patērēto darbinieka papildus laika resursu šo darbību veikšanai. Lūdzu esiet atbildīgi par katru maksājumu!!

1. Ja dejotājs pārtrauc dejošanu pavasarī (kad deju skola vēl turpina sezonu) un plāno atsākt dejot rudenī, tad dejotājam atgriežoties, viņš netiek uzņemts turpinātāju vai pakāpi sarežģītākā kursā, bet tiek pievienots iesācēju kursam, ja kursā ir vietas.
2. Ja radušies apstākļi, kuru dēļ nākas kavēt ikmēneša maksājumu, par to laicīgi jāinformē administratore (benefice.info@gmail.comvai 26337090)
3. Audzēkņa vecāka pienākums ir savlaicīgi veikt mācību maksas.
4. *Noslēdzot līgumu ar SIA “BenefitPro” Jūs apliecināt, ka esat iepazinušies ar mācību maksas noteikumiem , lai nerastos pārpratumi brīdī, kad Jūs veicat ikmēneša maksu par mācībām.*